An kafa dokar hana fita a Adamawa | Labarai | DW | 30.03.2020
An kafa dokar hana fita a Adamawa
Gwamnatin jihar Adamawa a Najeriya, ta kafa dokar hana zirga-zirga a fadin jihar na tsawon makonni biyu, a kokarin da take yi na yaki da yaduwar cutar nan ta coronavirus.
Wata sanarwar da sakataren watsa labaran gwamna, Ahmadu Umaru Fintiri, wato Humwashi Wonosikou ya fitar, ta ce gwamnati ta Adamawa ta dauki matakin ne saboda kare rayukan al'uma daga barazanar da duniya ta shiga game da wannan annoba.
Dokar ta kuma shafi dukkanin ayyuka na masu kabu-kabu kama daga Keke Napep da motocin taxi da sauran na safa a fadin jihar, sai dai ta ya ware masu sayar da kayan abinci da magunguna da gidajen mai gami gami da bankuna, wadanda gwamnatin ta ce za su rika aiki amma a takaice.
Haka ma akwai matakin hana shige da fice tsakanin jihar ta Adamawa da sauran jihohin Najeriya da Jamhuriyar Kamaru, kuma duk za su fara aiki daga tsakar daren Talata.
Gwamna Umaru Fintiri, ya kuma ce wannan matakin ya zo ne bayan rashin bin wadda ta bukaci ma'aikata daga mataki na daya zuwa 14 da su zauna a gidajensu, saboda fargabar cutar.
Matakin ya zo bayan hana fita a jihohin Legas da Ogun da ma babban birnin Tarayya Abuja da Shugaba Buhari ya sanar da maraicen ranar Lahadi.
Kwanan wata 30.03.2020
Muhimman kalmomi Adamawa, Dokar hana fita
Permalink https://p.dw.com/p/3aDpN
Ana zargin Taliban da hulda da Al-Qaeda. 02.06.2020
Wani rahoton da Majalissar Dinkin Duniya ya baiyana cewa Taliban na ci gaba yaukaka zumincin da ke tsakaninta da kungiyar Al-Qaeda.
Jamus ta dauri aniyar farfadowa da tattalin arzikinta 02.06.2020
A wani yunkuri na daidaita tattalin arzikin kasar, ministocin gwamnatin Jamus za su gudanar da taro da nufin kawo karshen kiki-kaka dangane da tallafin da gwamnatin kasar ta ware domin tallafawa masana'antun kasar.
An zargi Amirka da Iran da yin misayar fursunoni 02.06.2020
Gwamnatin Amirka ta yi ahuwa ga Sirous Asgari wanda ta zarga da yunkurin satar bayanan sirrin ya yin da ya ke bincike a wata jami'ar kasar wanda ya sa ta garkame shi tun a shekara ta 2016.